Byrettens kendelse i sag om rette værneting, stadfæstes
Ret: Østre Landsret (2. instans)
Faggruppe: Civilsag — Visse kæresager
Sagsemner: Retspleje og civilproces;

UDSKRIFT
AF

ØSTRE LANDSRETS RETSBOG
____________

Den 2. januar 2012 satte Østre Landsret retten i retsbygningen, Bredgade 59,
København.

Som dommere fungerede landsdommerne Karsten Bo Knudsen, Taber Rasmussen og

Mi-kael Friis Rasmussen (kst.), førstnævnte som rettens formand.

Som protokolfører fungerede Medarbejder ved retten.

Der foretoges   

11. afd. kære nr. B-2957-11, B-2984-11, B-2985-11,

B-2986-11, B-2987-11, B-2988-11, B-2989-11, B-2990-11,

B-2991-11, B-2992-11, B-2993-11 og B-2994-11:

Kærende, tidligere Sagsøger m.fl.

(advokat Morten Bech for alle)

mod

Indkærede, tidligere Sagsøgte

og

Indkærede I/S, tidligere Sagsøgte I/S

(advokat Ole Ravnsbo for begge)

Ingen var mødt eller indkaldt.

Der fremlagdes kæreskrift af 15. september 2011, hvorved advokat Morten Bech på

vegne Kærende, tidligere Sagsøger m.fl. har kæret Helsingør Rets kendelse af 1.

september 2011 (BS 1-709/2011 m.fl.) om sagernes henvisning til Retten i Århus.



- 2 -

Der fremlagdes endvidere dommerens fremsendelsesbrev af 19. september 2011,

udskrift af den kærede afgørelse og processkrift af 27. september 2011 fra de

indkærede.

De kærende har nedlagt påstand om, at byrettens kendelse ændres, således at sagerne

kan anlægges ved Retten i Helsingør.

De indkærede har påstået stadfæstelse.

Byretten har ved sagens fremsendelse henholdt sig til den trufne afgørelse.

De modtagne bilag var til stede.

Som anført af byretten skulle sagsøgerne i henhold til købsaftalerne stille sikkerhed for

en del af købesummen, og aftalernes § 7 fastsatte blandt andet følgende nærmere

indhold af de uigenkaldelige bankgarantier, som køberne skulle stille over for

ejendomsselskabet:

"8 dage inden overtagelsesdagen erstattes garantien/indeståelsen af en kontant
deponering, således at restindskuddet deponeres i Ejendomsselskabet Kildevej,
Helsinge ApS' pengeinstitut, Forstædernes Bank A/S…, på en særskilt oprettet
deponeringskonto til fordel for Ejendomsselskabet Kildevej, Helsinge ApS. Det
deponerede beløb frigives til Ejendomsselskabet Kildevej, Helsinge ApS' ved
påkrav fra Advokat 2, som på vegne af Ejendomsselskabet Kildevej, Helsinge
ApS berigtiger salget.
Advokaten kan tidligst fremsende påkrav, når [køber] har overtaget ejendom-
men..., og [køber] har fået endeligt skøde tinglyst uden præjudicerende retsan-
mærkninger.
..."

I købsaftalernes § 14 havde parterne bestemt, at Advokat 2 – på vegne og for regning af

sælger – skulle berigtige de enkelte ejendomshandler.

Som anført af byretten anmodede sagsøgernes advokat ved brev af 3. december 2007

ad-vokat Indkærede, tidligere Sagsøgte om skriftligt at bekræfte, at købesummerne først

ville blive frigivet, når udvendig overtagelsesforretning havde fundet sted.

I brev af 10. december 2007 svarede advokat Indkærede, tidligere Sagsøgte bl.a.
følgende:



- 3 -

"Det fremgår imidlertid af købsaftalerne vedrørende boligerne, at udenomsa-
realerne ikke nødvendigvis er færdiggjort på overtagelsesdagen, og købesum-
merne vil derfor blive frigivet, når skøderne er tinglyst, uanset om udenomsa-
realerne ikke skulle være helt færdige på dette tidspunkt. Dette er i overens-
stemmelse med den oprindelige aftale."

Efter votering afsagdes sålydende

k e n d e l s e :

Efter retsplejelovens § 242, stk. 1, kan sager om kontraktsforhold anlægges ved retten

på det sted, hvor den forpligtelse, der ligger til grund for sagen, er opfyldt eller skal

opfyldes.

Ved købsaftalerne havde parterne aftalt, at Advokat 2 – siden advokat Indkærede,

tidligere Sagsøgte – skulle berigtige ejendomshandlerne. I forholdet mellem køberne

(sagsøgerne) og advokaten fastsatte aftalerne de nærmere betingelser, som skulle være

op-fyldt, før advokaten var berettiget til at fremsende påkrav om frigivelse af de beløb,

som sagsøgerne havde deponeret.

Parternes tvist angår fortolkning af købsaftalerne, idet der er uenighed om, hvornår

ejen-dommene kan anses at være "overtaget" af køberne, jf. købsaftalernes anvendelse

af dette udtryk. Det bemærkes herved, at parterne allerede forud for det tidspunkt, hvor

advokat Indkærede, tidligere Sagsøgte foranledigede de deponerede beløb frigivet,

havde en korrespon-dance, hvori købsaftalernes forståelse på dette punkt blev

diskuteret.

Den berigtigende advokat har således på aftaleretligt grundlag påtaget sig forpligtelser

over for sagsøgerne, og tvisten mellem parterne må herefter anses at angå

kontraktsforhold, jf. retsplejelovens § 242.

Opfyldelsen af forpligtelsen til at berigtige ejendomshandelen må lokaliseres til Aarhus

retskreds, hvor den berigtigende advokats forretningssted er beliggende.

Herefter, og da retsplejelovens § 243 ikke kan give grundlag for værneting i sagen,

stadfæster landsretten byrettens afgørelse.

T h i b e s t e m m e s :



- 4 -

Byrettens kendelse stadfæstes.